सेंसेक्स 5 अंक चढ़कर 62,792 पर बंद, अल्ट्राटेक सीमेंट का शेयर आज 2.99% चढ़ा
BSE NSE Sensex Today, Stock Market Latest Updates; LED लाइटिंग सॉल्यूशंस प्रोवाइड कराने वाली कंपनी 'IKIO लाइटिंग लिमिटेड' का IPO आज से ओपन हो गया है। रिटेल निवेशक इस IPO के लिए 6 जून से 8 जून तक बोली लगा सकेंगे
आज यानी मंगलवार (6 जून) को बाजार में सपाट कारोबार देखने को मिला। सेंसेक्स 5 अंक चढ़कर 62,792 के स्तर पर बंद हुआ। निफ्टी में भी 5 अंकों की तेजी रही, ये 18,599 के लेवल पर बंद हुआ। सेंसेक्स के 30 शेयरों में से 18 में तेजी और 12 में गिरावट देखने को मिली। अल्ट्राटेक सीमेंट का शेयर आज 2.99% चढ़ा है।
ऑटो सेक्टर 1.09% चढ़ा। वहीं, IT में 1.88% की गिरावट रही। बैंक निफ्टी 0.14% चढ़कर बंद हुआ। रियल्टी में 1.19% की तेजी रही। मंगलवार को रुपया अमेरिकी डॉलर के मुकाबले 3 पैसे चढ़कर 82.60 रुपए पर बंद हुआ।
RBI की मॉनेटरी पॉलिसी कमेटी की मीटिंग आज से
भारतीय रिजर्व बैंक यानी RBI की मॉनेटरी पॉलिसी कमेटी की मीटिंग आज मंगलवार (6 जून) से शुरू हो गई है जो 2 दिन चलेगी। इसके बाद 8 जून को MPC के फैसलों का ऐलान किया जाएगा। मई 2022 से फरवरी 2023 तक RBI ने दरों में 2.50% की बढ़ोतरी की है। पिछली मीटिंग जो अप्रैल में हुई थी उसमें रेपो रेट को 6.50% पर अपरिवर्तित रखा गया था। मॉनेटरी पॉलिसी की मीटिंग हर दो महीने में होती है।
आज से IKIO लाइटिंग के IPO में निवेश का मौका
LED लाइटिंग सॉल्यूशंस प्रोवाइड कराने वाली कंपनी 'IKIO लाइटिंग लिमिटेड' का IPO आज से ओपन हो गया है। रिटेल निवेशक इस IPO के लिए 6 जून से 8 जून तक बोली लगा सकेंगे। 16 जून को बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर कंपनी के शेयर लिस्ट होंगे।
रिटेल निवेशक को मिनिमम एक लॉट यानी 52 शेयरों के लिए अप्लाय करना होगा। कंपनी ने IPO का प्राइज बैंड 270-285 रुपए प्रति शेयर रखा है। यदि आप IPO के अपर प्राइज बैंड 285 रुपए के हिसाब से 1 लॉट के लिए अप्लाय करते हैं तो आपको 14,820 रुपए लगाने होंगे। रिटेल निवेशक अधिकतम 13 लॉट के लिए बिडिंग कर सकते हैं, जिसके लिए 1,92,660 रुपए इन्वेस्ट करने होंगे।
कल बाजार में रही थी तेजी
इससे पहले कल यानी सोमवार (5 जून) को बाजार में तेजी देखने को मिली थी। सेंसेक्स 240 अंक मजबूत होकर 62,787 के स्तर पर बंद हुआ था। वहीं निफ्टी में भी 59 अंकों की तेजी रही, ये 18,593 के लेवल पर बंद हुआ था।
